मूर्ति प्रतिष्ठा का वार्षिकोत्सव आज
जावरा | मंशापूर्ण हनुमान मंदिर साईंधाम ट्रस्ट के तत्वावधान में शनिवार को शिर्डी वाले साईंबाबा का मूर्ति प्रतिष्ठा का 23वां वार्षिकोत्सव मनाया जाएगा। सुबह 5.15 बजे कांकड़ आरती होगी। 6.30 बजे मंगल स्नान और 10 बजे अभिषेक होगा। दोपहर 12 बजे मध्याह्न आरती होगी। 2.30 बजे कालिका माता सत्संग मंडल द्वारा संगीतमय सुंदरकांड का आयोजन होगा। शाम 6.30 बजे धूप आरती व भजन संध्या होगी। रात 8 बजे पालकी यात्रा निकाली जाएगी। आयोजनकर्ताओं ने श्रद्धालुओं से धर्मलाभ लेने की अपील की है।
hin_Deva hin_Deva